**மினாங்கபாவு பள்ளிவாசல்**; 1892-1905-ஆம் ஆண்டுகளில் கிறித்தியன் பெஞ்சமின் என்பவரால் எடுக்கப்பட்ட புகைப்படம்
**மினாங்கபாவு பெருநிலம்** அல்லது **மினாங்கபாவு பீடபூமி** (ஆங்கிலம்: *Minangkabau Highlands*; மலாய்: *Dataran tinggi Minangkabau*; இந்தோனேசியம் *Dataran Tinggi Minangkabau*, மினாங்கபாவு: *Minang Darek*) என்பது இந்தோனேசியா, மேற்கு சுமாத்திரா மாநிலத்தில் உள்ள ஒரு மலைப் பகுதியாகும். 

இந்த மலைப் பகுதி இந்தோனேசியாவின் மேற்கு-மத்திய சுமாத்திராவின் மராபி மலை, சிங்கலாங் மலை மற்றும் சாகோ மலை ஆகிய மூன்று மலைகளைச் சுற்றி அமைந்துள்ளது.

பொது
----

மராபி எரிமலை
மராபி எரிமலை, சிங்கலாங் மலை, சாகோ மலை ஆகிய மலைப்பகுதிகள் பாரிசான் மலைகள் பகுதியாகும். இது சுமத்திராவின் மிகப்பெரிய மலைத்தொடராகும். மினாங்கபாவு மக்கள் பெரும்பாலும் இங்குதான் வாழ்கின்றனர். மினாங்கபாவு மக்கள் அப்பகுதியை மினாங்கபாவு உலகம் (*Alam Minangkabau*) என்று குறிப்பிடுகின்றனர். இந்தப் பகுதி 7-ஆம் நூற்றாண்டிலிருந்து மெலாயு இராச்சியம் (*Malayu Kingdom*) என அறியப்பட்ட ஓர் இராச்சியத்தை உருவாக்கியது.

மினாங்கபாவு மக்கள் வாழும் மலைப்பகுதிகளில் ஈரநெல் சாகுபடி சிறப்பாக வளர்ச்சி அடைந்து இருந்தது. சுமத்திராவின் பிற பகுதிகளில் ஈரநெல் சாகுபடி நடைபெறுவதற்கு நீண்ட காலத்திற்கு முன்பாகவே மினாங்கபாவு மலைப்பகுதிகளில் ஈரநெல் சாகுபடி நடந்துள்ளது. வெளிநாட்டு தொடர்புகள் ஏற்படுவதற்கு முன்னரே அங்கு ஈரநெல் சாகுபடி பரிணாம வளர்ச்சியை அடைந்துள்ளது.

தங்க வணிகம்
-----------

இப்பகுதியில் ஆதித்தியவர்மன் (1347–1375) ஆட்சியின் கல்வெட்டுகள் கண்டுபிடிக்கப்பட்டுள்ளன. இடச்சுக்காரர்கள் 1680-களில் மினாங்கபாவு மலைப்பகுதிகளின் தங்க இருப்புக்களைக் கைப்பற்றத் தொடங்கினர்.

இடச்சுக்காரர்கள் அப்பகுதியின் தங்க வர்த்தகத்தில் ஆதிக்கம் செலுத்தினர். 1820 மற்றும் 1899-க்கு இடைப்பட்ட காலத்தில், மலைப்பகுதிகளுக்கும் கடற்கரை துறைமுகங்களுக்கும் இடையிலான வர்த்தகப் பாதைகளைக் கடுமையாகக் கட்டுப்படுத்தினர். இது அரிசி உற்பத்தியில் குறிப்பிடத்தக்க சரிவை ஏற்படுத்தியது.

### பள்ளத்தாக்குகள்

மினாங்கபாவு மலைப்பகுதிகள் மூன்று பெரிய பள்ளத்தாக்குகளைக் கொண்டுள்ளன:

* தானா டாத்தார் பள்ளத்தாக்கு
* அகாம் பள்ளத்தாக்கு
* லீமா புலோ பள்ளத்தாக்கு

மினாங்கபாவு பெருநிலத்தில் உள்ள பெலிம்பிங் கிராமம் அதன் மினாங்கபாவு கட்டிடக்கலைக்கு நன்கு அறியப்படுகிறது.

காட்சியகம்
----------

* மினாங்கபாவ் இளம் தம்பதியினர்மினாங்கபாவ் இளம் தம்பதியினர்
* மினாங்கபாவ் இல்லம்மினாங்கபாவ் இல்லம்
* மினாங்கபாவ் நடன நிகழ்ச்சிமினாங்கபாவ் நடன நிகழ்ச்சி
* ஆதித்யவர்மன் அருங்காட்சியகம்ஆதித்யவர்மன் அருங்காட்சியகம்
* மினாங்கபாவ் பெண்கள்மினாங்கபாவ் பெண்கள்
* மினாங்கபாவ் திருமணம்மினாங்கபாவ் திருமணம்

மேற்கோள்கள்
-----------

1. ↑  Ooi, Keat Gin (2004). *Southeast Asia: A Historical Encyclopedia, from Angkor Wat to East Timor*. ABC-CLIO. பக். 887. பன்னாட்டுத் தரப்புத்தக எண்:978-1-57607-770-2.. பார்த்த நாள்: 7 August 2012.
2. ↑  Wink, André (1 January 2004). *Indo-Islamic Society, 14th- 15th Centuries*. BRILL. பக். 47. பன்னாட்டுத் தரப்புத்தக எண்:978-90-04-13561-1.. பார்த்த நாள்: 7 August 2012.
3. ↑  John N. Miksic (2004). "From megaliths to tombstones: the transition from pre-history to early Islamic period in highland West Sumatra.". *Indonesia and the Malay World* **32** (93): 191–210. doi:10.1080/1363981042000320134.
4. ↑  Barnard, Timothy P. (2004). *Contesting Malayness: Malay Identity Across Boundaries*. NUS Press. பக். 66. பன்னாட்டுத் தரப்புத்தக எண்:978-9971-69-279-7.. பார்த்த நாள்: 7 August 2012.
5. ↑  Borschberg, Peter (2004). *Iberians in the Singapore-Melaka Area and Adjacent Regions (16th to 18th Century)*. Otto Harrassowitz Verlag. பக். 156. பன்னாட்டுத் தரப்புத்தக எண்:978-3-447-05107-1.. பார்த்த நாள்: 7 August 2012.
6. ↑  Schneider, David Murray; Gough, Kathleen (1961). *Matrilineal Kinship*. University of California Press. பக். 476. பன்னாட்டுத் தரப்புத்தக எண்:978-0-520-02529-5.. பார்த்த நாள்: 7 August 2012.
7. ↑  Backshall, Stephen (1 June 2003). *Rough Guide to Indonesia*. Rough Guides. பக். 404–. பன்னாட்டுத் தரப்புத்தக எண்:978-1-85828-991-5.. பார்த்த நாள்: 8 August 2012.
8. ↑  Waterson, Roxanna (1990). *The Living House: An Anthropology of South-East Asian Architecture*. Oxford University Press. .

மேலும் காண்க
------------

* மேற்கு சுமாத்திரா
* மினாங்கபாவு மக்கள்
* மினாங்கபாவு மொழி
* பாகாருயோங் மரபு வழி
* ஆதித்தியவர்மன்

வெளி இணைப்புகள்
---------------

வார்ப்புரு:மினாங்கபாவு